
  РЕПУБЛИКА БЪЛГАРИЯ
	Министерство на околната среда и водите			Регионална инспекция по околната среда и водите - Пловдив

    

УТВЪРЖДАВАМ:




ДОКЛАД 
за извършена комплексна проверка 

На основание: План за контролната дейност за 2026 г. на РИОСВ – Пловдив, утвърден от Министъра на околната среда и водите и Заповед на Директора на РИОСВ-Пловдив, на 25.06.2026 г. е извършена комплексна проверка в обект „Млекопреработвателно предприятие“ с оператор ЕТ „БОНИТРЕКС – Наско БОНЧЕВ“, разположено в с. Долнослав, общ. Асеновград, стопански двор

I. Цел на проверката:
Основна цел на проверката е установяване на нивото и степента на съответствие на дейността в обекта с изискванията, заложени в Закона за опазване на околната среда(ЗООС), Закона за чистотата на атмосферния въздух (ЗЧАВ), Закона за водите (ЗВ), Закона за отговорността за предотвратяване и отстраняване на екологични щети (ЗОПОЕЩ)  и подзаконовите нормативни актове към тях, както и Регламенти на Европейския съюз и на Съвета.

II. Проверени инсталации:

Дейността на територията на обекта е свързана с преработка на сурово мляко и производство на млечни продукти
На територията на дружеството се посетиха и са проверени:
· Котелно помещение;
· Хладилни системи;
· ПСОВ;
· Производствени и складови помещения;
· Документи, които оператора следва да води, съгласно нормативните изисквания

III. Констатации от проверката по компоненти и фактори: 

1. Компонент „Атмосферен въздух“

ЕТ „Бонитрекс – Наско Бончев“ е предоставил млекопребаотвателното предприятие под наем от началото на м. юни 2026 г. на „ВАЛГАР“ ЕООД с намерение за последваща продажба на същото.
Основната дейност на дружеството ще бъде свързана с производство на млечни продукти от сурово мляко.
На територията на обекта се намира  парен котел  с номинална мощност от 0,407 MW, работещ с гориво дизел и биогаз от собствена биогаз инсталация. Към момента на проверката предприятието не е в работен режим. Извършват се почистване и освежаване на помещенията.
За съхранение на суровини /сурово мляко/ и готов продукт на територията на дружеството са налични хладилни системи, които също не са в работен режим. Системите не са етикетирани.


2. Компонент „Води“ – отпадъчни

Дружеството ЕТ „Бонитрекс –Наско Бончев“ е титуляр на разрешително за заустване последно продължено с Решение от 2021г. издадено от БД ИБР. Разрешителното за заустване е със срок на действие до август 2026 г. Подготвя се да се подава Заявление в БД-ИБР – Пловдив  за продължаване срока на действие, в което ще бъде изменено и титуляра на разрешителното.
При настоящата проверка се констатира, че в момента в предприятието не се извършва производствена дейност, пречиствателното съоръжение не работи в момента. Не се извършва заустване в повърхностен воден обект. Балонът е спукан. Не са взети водни проби, поради липса на изтичане.


3. Фактор „Екологична отговорност“ 
Дружеството извършва дейности попадащи в точка 3 на Приложение №1 на Закона за отговорността за предотвратяване и отстраняване на екологични щети (ЗОПОЕЩ), а именно: 
· Заустване на отпадъчни води се извършва в повърхностен воден обект – р. Луда Яна 
При извършената проверка не е представена Собствена оценка за възможни случаи на непосредствена заплаха за екологични щети и на случаи на причинени екологични щети . 
При извършената проверка се направи обход извън границите на площадката, при който не се констатира замърсяване в съседните терени. 


IV. Предписания, срокове за изпълнение, отговорници: 
При извършената проверка са дадени  предписания, за изпълнението на които ще се осъществи последващ контрол.

V. Съответствие, последващ контрол: 
При извършената проверка не са установени нарушения на екологичното законодателство по проверяваните компоненти и фактори на въздействие. 

ИВАЙЛО ЙОТКОВ

Директор на РИОСВ - Пловдив

